Arnfinn Wennemo

Arnfinn Wennemo (født 1966) er en norsk lektor, bonde og kommunepolitiker i Aurskog-Høland.

Han vokste opp på Østre Vennemo ved Hemnes og overtok gården i 1999.

Han er utdannet lektor med hovedfag i historie og tilleggsfagene norsk og kristendom. Han har undervist ved Bråte ungdomsskole, Kjelle videregående skole og Bjørkelangen videregående skole.Kandidatpresentasjon av Arnfinn Wennemo i VGs valgomat for 2019. Besøkt 24. august 2025.

Wennemo har også vært engasjert av Aurskog-Høland kommune som bygdebokforfatter. Mellom 2002 og 2007 skrev han tre bind med gårds- og slektshistorie for Høland og Setskog. Han skrev også en jubileumsbok om Søndre Høland kirke, som feiret 150 år i 2016.

Wennebo var valgt inn i kommunestyret i Aurskog-Høland for Kristelig Folkeparti i perioden 2011–2015 og har på nytt vært innvalgt i kommunestyre og formannskap siden 2019.

Han har vært leder i menighetsrådet og vært ansatt, tillitsvalgt og predikant innen Normisjon.

 Referanser 

Kategori:Norske historikere
Kategori:Norske lektorer
Kategori:KrF-politikere i Akershus
Kategori:Lokalpolitikere i Aurskog-Høland
Kategori:Personer fra Aurskog-Høland kommune